《折杨柳》
明代·张守谦

何处垂杨柳，边城万里天。青飘云外湿，翠压雾中鲜。

粉黛愁霜落，红颜损塞烟。有无肠苦断，扳折付幽燕。

作者简介：张守谦，字斯豫。南海人。明穆宗隆庆四年（一五七〇）举人。初为赞皇县学教谕，迁大宁县知县。以忤上官旨意，降职广信县学教谕。后摄永丰知县，搆疾卒。清雍正《从化县新志》卷三、清道光《广东通志》卷二八一有传。